# Bring You Home

### Wikipedia

Bring You Home
Ronan Keating
Nauhoitettu | 2005-2006
Julkaistu | 5. kesäkuuta, 2006 (UK)
Tuottaja(t) | Mark Taylor
Tyylilaji | Pop
Kesto | 52 min 54 s
Levy-yhtiö | Polydor
Ronan Keatingin levyt
10 Years of Hits 2004 | Bring You Home 2006 | - -

Bring You Home on irlantilaisen laulajan, Ronan Keatingin neljäs studioalbumi. Se julkaistiin 5. kesäkuuta, 2006 suuressa osassa maailmaa ja sen tuotti suurimmaksi osaksi Mark Taylor. Albumi sai arvosteluja laidasta laitaan ja saavutti kolmossijan Britannian albumilistalla.

## [muokkaa] Julkaisut

Ensimmäinen single oli "All Over Again", duetto Kate Rusbyn kanssa, joka julkaistiin vain Britanniassa ja Irlannissa 29. toukokuuta, 2006. Britannian listalla se meni kuudenneksi. Muualla maailmassa julkaistiin Goo Goo Dolls -cover "Iris", johon kuvattiin video Dubaissa. 14. elokuuta, 2006 sama kappale julkaistiin myös Brittein saarilla, missä se meni sijalle 15 ollen näin Ronan Keatingin heikoimmin menestynyt single. James Masterson kirjoitti uk.launch-sivustolla epäilevänsä laulun olevan kirottu, sillä alkuperäinen versio jäi sijalle 26 heinäkuussa 1999, vaikka kappale olikin suuri radiohitti ympäri maailmaa.[1] Kolmannen singlen "This I Promise You" Britannian julkaisupäiväksi on alustavasti ilmoitettu 20. marraskuuta, 2006.[2]

## [muokkaa] Levytys

Ronan Keating levytti albumia yhteensä 18 kuukauden aikana kotistudiossaan. Joissain kappaleissa onkin vaikutteita tästä ympäristöstä. "Bring You Home" on laulu hänen lapsilleen, "This I Promise You" kertoo naimisiinmenosta ja "Superman" on laulu hänen vaimolleen. Albumilla on myös useita cover-versioita, joita ovat alkuperäisine esittäjineen: "Friends In Time" (Golden Horde), "All Over Again" (Neil McCoy), "Iris" (Goo Goo Dolls), "To Be Loved" (Westlife) ja "Hello Again" (Neil Diamond). Suuren covereiden lukumäärän epäillään johtuvan edellisen albumin, Turn It On (2003), heikosta myynnistä. Ronan sanoikin promootion yhteydessä useaan otteeseen tämän albumin olevan paluu hänen juurilleen ja siihen mitä hän tekee parhaiten. Hieman rokahtavamman edeltäjän sijaan Bring You Home sisältää yhtä poikkeusta, dance-vaikutteista "Back In The Backseat" -kappaletta, lukuun ottamatta pelkkiä ballaadeja ja hidastempoisia pop-biisejä.

## [muokkaa] Kappaleet

1. "Friends in Time" – 5:44
2. "This I Promise You" – 3:55
3. "All Over Again" (Kate Rusbyn kanssa) – 4:31
4. "Iris" – 4:08
5. "To Be Loved" – 3:04
6. "Superman" – 4:19
7. "It's So Easy Lovin' You" – 4:08
8. "Back in the Backseat" – 3:39
9. "Bring You Home" – 3:16
10. "Hello Again" – 4:02
11. "Just When I'd Given Up Dreaming" – 4:17
12. "We Just Need Time" – 3:56

### [muokkaa] Bonus-kappale

1. "So Far Away" – 3:55 Britannian ja Irlannin versiolla albumista

### [muokkaa] Italian julkaisu

Italian julkaisulla on erilainen versio kappaleesta "All Over Again", jolla Ronan duetoi italialaisen laulajan, Rita Comisin kanssa.

### [muokkaa] Portugalin julkaisu

Portugalin julkaisulla kappaleen "All Over Again" laulaa Ronanin kanssa Rita Guerra. Kappale on myös portugalilaisen saippuasarjan Tempo de Viver soundtrackilla.

## [muokkaa] Listasijoitukset

Maa | Korkein sijoitus
--- | ---
Sveitsi | 3
UK | 3
Australia | 6
Saksa | 7
Uusi-Seelanti | 7
Itävalta | 10
Irlanti | 16

## [muokkaa] Aiheesta muualla

- Arvostelu cinemasf.net-sivustolla
- Arvostelu plaza.fi-sivustolla

## [muokkaa] Lähteet

1. ↑ uk-launch 20. elokuuta, 2006 [1]

Haettu osoitteesta http://fi.wikipedia.org../../../b/r/i/Bring_You_Home_dbc4.html

Luokat: Vuoden 2006 albumit | Ronan Keatingin albumit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English